L 176/104 Euroopa Liidu Teataja 30.6.2006 KOMISJON KOMISJONI OTSUS, 12. aprill 2006, EÜ asutamislepingu artiklile 81 vastava menetluse kohta (Juhtum COMP/B-1/38.348 — Repsol CPP) (teatavaks tehtud numbri K(2006) 1548 all) (Ainult hispaaniakeelne tekst on autentne) (EMPs kohaldatav tekst) (2006/446JEÜ) Komisjon võttis 12. aprillil 2006 vastu otsuse vastavalt nõukogu määruse (EÜ) nr 1/2003 (!) artikli 9 lõikele 1. Otsuse tervikteksti mittekonfidentsiaalne versioon on nii autentses keeles kui ka komisjoni töökeeltes kättesaadav konkurentsi peadirektoraadi veebilehel http://ec.europa.eu/comm/competition/ antitrust/cases/index/by nr 76.htmliti38 348 (1) Käesolev otsus on adresseeritud Hispaanias Madridis asutatud ettevõtjale Repsol Comercial de Productos Petroliferos (edaspidi “Repsol CPP”), mis kuulub naftakontserni Repsol-YPF. Menetlus käsitleb kütuse tarnimist teenindusjaamadele Hispaanias ja pikaajaliste ainuõiguslike tarnelepingute sõlmimist Repsol CPP ja teenindusjaamade vahel. Komisjon leidis oma esialgses hinnangus, et ettevõtja Repsol CPP edastatud lepingute konkurentsikeelu klauslid (eriti DODO, (2) rendiõiguse ja kasutusvalduse tüüpi lepingutes) tekitasid vastavalt EÜ asutamislepingu artiklile 81 kahtlusi, sest need võivad oluliselt piirata juurdepääsu Hispaania mootorikütuse jaekaubandusturule. (2) Komisjon leiab, et Repsol CPP pakutud kohustused on kõnealuste konkurentsiprobleemide lahendami- seks piisavad. Repsol CPP kohustub pakkuma asjakohastele teenindusjaamadele konkreetseid rahalisi ergutusvahendeid olemasolevate pikaajaliste tarnelepingute lõpetamiseks ja teiste pikaajaliste ainuõigus- like lepingute sõlmimisest hoidumiseks. Lisaks sellele kohustub Repsol CPP hoiduma ostmast sõltuma- tuid DODO tüüpi teenindusjaamu, mis ei tegele kütuse tarnimisega. Seega on hulgimüük arvukatele teenindusjaamadele konkurentsile avatud. (3) Otsuses leitakse, et võttes arvesse Repsol CPP siduvaid kohustusi, ei ole komisjonil enam põhjust meetmeid võtta. (4) Konkurentsi piiravat tegevust ja turgu valitsevat seisundit käsitlev nõuandekomitee esitas pooldava arvamuse 27. märtsil 2006. (1) EÜTL 1, 4.1.2003, lk 1. Määrust on muudetud määrusega (EÜ) nr 411/2004 (ELT L 68, 8.3.2004, lk 1). (2?) DODO (dealer owned/dealer operated) = edasimüüja omab ja käitab.